|  |
| --- |
| ŠT. DOK. 0-3/2019-2 |

**ZAPISNIK**

**45. REDNE SEJE SKUPŠČINE OKS-ZŠZ,**

**ki je bila dne, 16. 12. 2019 ob 15.00 uri**

**v Grand hotelu Union, Miklošičeva cesta 1, Ljubljana**

**PRISOTNI:**

1. **Predstavniki nacionalnih panožnih športnih zvez**
	1. **Predstavniki nacionalnih panožnih športnih zvez olimpijskih športov:**

Peter Kastelic (Atletska zveza Slovenije), mag. Tadej Šeme (Badmintonska zveza Slovenije), Marijan Kremžar (Curling zveza Slovenije), Jure Penko (Hokejska zveza Slovenije), Bogdan Gabrovec (Judi zveza Slovenije), Andrej Jelenc (Kajakaška zveza Slovenije), Tomaž Deberšek (Karate zveza Slovenije), Tomaž Grm (Kolesarska zveza Slovenije), Polona Rifelj (Konjeniška zveza Slovenije), Matej Erjavec (Košarkarska zveza Slovenije), Marjan Ilar (Lokostrelska zveza Slovenije), Marjan Hribar (Namiznoteniška zveza Slovenije), mag. Stanko Glažar (Nogometna zveza Slovenije), Metod Ropret (Odbojkarska zveza Slovenije), Bojan Rotovnik (Planinska zveza Slovenije), dr .Silvester Lipovšek (Plavalna zveza Slovenije), Suzana Majcen Dvoršak (Rokoborska zveza Slovenije), Franjo Bobinac (Rokometna zveza Slovenije), Goran Djuratović (Rugby zveza Slovenije), Aleksander Mravljak (Sabljaška zveza Slovenije), Milan Sirše (Sankaška zveza Slovenije), Iztok Kvas (Slovenska rolkarska zveza), Franci Petek (Smučarska zveza Slovenije), Janez Slapar (Strelska zveza Slovenije), Tomaž Barada (Taekwon-do zveza Slovenije), Marko Umberger (Teniška zveza Slovenije), Jošt Dolničar (Veslaška zveza Slovenije), Tjaša Andree Prosenc (Zveza drsalnih športov Slovenije), Damjan Čanžek (Zveza olimpijskega dvigovanja uteži Slovenije), Marko Mrdjenovič (Zveza za baseball in softball Slovenije), Sašo Sokič (Zveza za hokej na travi Slovenije)

* 1. **Predstavniki nacionalnih panožnih športnih zvez priznanih športov**

Anton Breznik (Avto-moto zveza Slovenije), Marinko Primož (Balinarska zveza Slovenije), Marko Sabol (Cheerleading zveza Slovenije), Matevž Pal (Frizbi zveza Slovenije), Sonja Poljšak (Kegljaška zveza Slovenije), Igor Eržen (Letalska zveza Slovenije), Dušan Petrovič (Orientacijska zveza Slovenije), Iztok Vorkapič (Slovenska zveza tajskega boksa), Klemen Kristan (Squash zveza Slovenije), Nina Rob (Šahovska zveza Slovenije), Aleksander Žejn (Zveza wushu-taijiquan Slovenije)

* 1. **Predstavniki nacionalnih panožnih športnih zvez ne olimpijskih športov, ki so včlanjeni v Generalno združenje mednarodnih športnih organizacij SPORT ACCORD.**

Iztok Marenče (Aikikai zveza Slovenije), Robert Perc (Ju jitsu zveza Slovenije), Vladimir Sitar (Kickboxing zveza Slovenije), Urban Mur (Powerlifting zveza Slovenije – Zveza troboja), Igor Miličić (Ribiška zveza Slovenije),

Zoran Kačičnik (Slovenska univerzitetna športna zveza), Anton Anderlič (Zveza za avto šport Slovenije AŠ 2005), Damijan Lazar (Zveza za šport invalidov Slovenije – paraolimpijski komite), Egon Brecelj (Zveza za športni ribolov na morju Slovenije)

1. **Predstavniki lokalnih športnih zvez:**

Ivan Gerjevič (Regijska pisarna Brežice), Roman Gradišnik (Regijska pisarna Celje), Ivan Kapitler (Regijska pisarna Celje), Andrej Cevc (Regijska pisarna Grosuplje), Milan Knez (Regijska pisarna Grosuplje), Biserka Drinovec (Regijska pisarna Jesenice), Branko Jeršin (Regijska pisarna Jesenice), Igor Draksler (Regijska pisarna Kranj), Slavko Cvetanovič (Regijska pisarna Kranj), mag. Janez Sodržnik (Regijska pisarna Ljubljana), Bojan Geiser (Regijska pisarna Maribor), Ljubo Germič (Regijska pisarna Maribor), Rajko Kralj (Regijska pisarna Nova Gorica), Milan Mullner (Regijska pisarna Nova Gorica), Jiri Volt (Regijska pisarna Novo mesto), Milan Kordič (Regijska pisarna Novo mesto), Tomislav Tiringer (Regijska pisarna Postojna), Bojan Fajs (Regijska pisarna Ptuj), Matjaž Cesar (Regijska pisarna Velenje),

1. **Predstavnik športnih zvez in združenj**
	1. **Predstavniki športnih zvez in združenj, ki se pretežno ukvarjajo s športom za vse**

Jože Horvat (Romska zveza Slovenije), Avguštin Ciuha (Športna unija Slovenije – Zveza društev za športno rekreacijo in športno vzgojo), Maja Vogrič (Zveza tabornikov Slovenije), dr. Maja Pajek (Zveza za športno rekreacijo Slovenije)

* 1. **Predstavnik športnih zvez in združenj**

dr. Igor Lukšič (Zveza karate organizacij Slovenije)

* 1. **Predstavnik zamejskih športnih organizacij**

Ivan Peterlin (Združenje slovenskih športnih društev v Italiji)

1. **Komisija športnikov OKS-ZŠZ:**

Raša Sraka Vuković,

1. **Klub slovenskih olimpijcev:**

Mag. Katja Koren Miklavec, Petra

1. **Individualni ustanovitelj OKS:**

Miroslav Cerar.

**Drugi prisotni:**

Aleš Remih, Stanislav Tomšič, Tomaž Jontes, Kristina Golob, Jernej Jeglič, Velik Marjan, Aleš Pintarič, Albin Štegel, Radislav Jokanič, Goran Sambt, Polona Košir

Predsednik B. Gabrovec je pozdravil vabljene goste, člane skupščine, športnike, sponzorje, novinarje in ostale prisotne ter vsem zaželel uspešno delo.

B. Perko je povedal, da se skladno s 45. členom Pravil OKS-ZŠZ najprej preveri ali je skupščina sklepčna. Skupščina je sklepčna, če je navzočih več kot 50% članov skupščine z glasovalno pravico in če predstavniki nacionalnih panožnih športnih zvez olimpijskih športnih panog predstavljalo glasovalno večino.

V primeru nesklepčnosti se zasedanje odloži za 30 minut. Po 30 minutah je skupščina sklepčna, če je navzočih najmanj 1/3 članov skupščine z glasovalno pravico in če predstavniki nacionalnih panožnih zvez olimpijskih športnih panog predstavljajo glasovalno večino.

Povedal je, da so za lažje preštevanje glasov skladno s Pravili OKS-ZŠZ smo glasovalne lističe delegatov razdelili v 3 oziroma 4 skupine:

* NPŠZ olimpijskih športov – zelene barve,
* predstavniki lokalnih športnih zvez in predstavniki športnih zvez in združenj – modre barve
* predstavniki nacionalnih panožnih športnih zvez s strani MOK priznanih športov, predstavniki nacionalnih panožnih športnih zvez ne olimpijskih športov, individualni ustanovitelj – bele barve
* aktivna športnika olimpijca in nekdanja aktivna športnika olimpijca – označena bela barva

Skupščina OKS-ZŠZ na začetku imenuje verifikacijsko komisijo, ki ugotovi prisotnost na seji skupščine in skupščini predlaga verifikacijo članov skupščine ter zapisnikarja in overovatelja zapisnika.

Blaž Perko je predstavil nov format Olimpijskih krogov in povedal, da jih poleg izvoda na stolu čakal tudi Zakon o športu.

Predsednik B. Gabrovec je skladno s povedanim za verifikacijsko komisijo, zapisnikarja in overitelja zapisnika predlagal sklep:

|  |  |
| --- | --- |
| **99-45/19** | **Skupščina OKS-ZŠZ skladno s 46. členom Pravil OKS - ZŠZ za 45. redno sejo skupščine imenuje:VERIFIKACIJSKA KOMISIJA V SESTAVI: Matej Erjavec (predsednik), Milan Knez, Samo Košir (člana)ZAPISNIČAR: Mitja UrbancOVEROVATELJA ZAPISNIKA: Raša Sraka Vukovič, Ivan Kapitler.** |

**Sklep je bil soglasno sprejet.**

Predsednik B. Gabrovec: je ugotovil, da so verifikacijska komisija, zapisnikar in overovatelja zapisnika imenovani in predlagal, da zasedejo svoje mesto, verifikacijsko komisijo pa zaprosil, da skladno s 37. in 45. členom Pravil OKS-ZŠZ ugotovi prisotnost oziroma sklepčnost skupščine.

Nato je sledila podelitev priznanj zaslužnim prostovoljnim športnim delavcem.

1. **Sprejem dnevnega reda**

 Predsednik Gabrovec je predstavil spremenjen dnevni red in povedal, da se preštevilči zaporedje točk zaradi sklepčnosti in članstva. Poročilo Verifikacijske komisije tako postane 2. točka in članstvo 3. točka. Ostalo se preštevilči.

Spremenjen dnevni red:

Izvolitev organov skupščine OKS-ZŠZ

1. Sprejem dnevnega reda
2. Poročilo verifikacijske komisije
3. Članstvo OKS-ZŠZ
4. Zapisnik 44. redne seje Skupščine OKS-ZŠZ
5. Poročilo o realizaciji mandatnega programa OKS -ZŠZ
6. Letni delovni načrt s finančnim načrtom za leto 2020
7. Pobude in predlogi
8. Razno

**Predsednik je dal predlog dnevnega reda na glasovanje.**

|  |  |
| --- | --- |
| **100-45/19** | **Skupščina OKS-ZŠZ potrjuje spremenjen dnevni red 45. redne seje OKS-ZŠZ: Izvolitev organov skupščine OKS-ZŠZ 1) Sprejem dnevnega reda 2) Poročilo verifikacijske komisije 3) Članstvo OKS-ZŠZ 4) Zapisnik 44. redne seje Skupščine OKS-ZŠZ 5) Poročilo o realizaciji mandatnega programa OKS -ZŠZ 6) Letni delovni načrt s finančnim načrtom za leto 2020 7) Pobude in predlogi 8) Razno** |

**Sklep je bil soglasno sprejet.**

1. **Poročilo verifikacijske komisije**

Predsednik B. Gabrovec je prosil Mateja Erjavca, predsednika verifikacijske komisije, da poda poročilo o verifikaciji prisotnih članov skupščine in na podlagi tega ugotovimo sklepčnost.

Matej Erjavec je povedal, da je na 45. seji Skupščine OKS-ZŠZ dne, 16. 12. 2019 od115 članov skupščine, ki imajo glasovalno pravico, prisotni 79 člani.

|  |  |  |
| --- | --- | --- |
| Od **39** PREDSTAVNIKOV NACIONALNIH ŠPORTNIH ZVEZ OLIMPIJSKIH ŠPORTOV (2 glasova) | prisotnih | 31 |
| Od **20** PREDSTAVNIKOV NACIONALNIH ŠPORTNIH ZVEZ ŠPORTOV, KI JIH MOK PRIZNAVA  | prisotnih | 11 |
| Od **16** PREDSTAVNIKOV NACIONALNIH ŠPORTNIH ZVEZ NEOLIMPIJSKIH ŠPORTOV  | prisotnih | 9 |
| Od **2** ŠPORTNIKOV, PREDSTAVNIKOV KOMISIJE ŠPORTNIKOV OKS-ZŠZ (2 glasova) | prisotna | 2 |
| Od **2** ŠPORTNIKOV, PREDSTAVNIKOV KLUBA SLOVENSKIH OLIMPIJCEV (2 glasova) | prisotna | 1 |
| 1INDIVIDUALNI USTANOVITELJ OKS-ZŠZ | prisoten | 2 |
| **1** PREDSTAVNIK ŠPORTNIH ZVEZ IN ZDRUŽENJ | prisoten | 1 |
| **1** PREDSTAVNIK ZAMEJSKIH ŠPORTNIH ZDRUŽENJ | prisoten | 1 |
| Od **4** PREDSTAVNIKOV ZVEZ IN ZDRUŽENJ, KI SE PRETEŽNO UKVARJAJO S ŠPORTOM ZA VSE | prisotni | 3 |
| Od **30** PREDSTAVNIKOV LOKALNIH ŠPORTNIH ZVEZ PO REGIJSKIH PISARNAH | prisotnih | 19 |

Ker je za sklepčnost Skupščine OKS-ZŠZ, skladno s 45. členom Pravil OKS-ZŠZ, potrebna prisotnost najmanj 59 članov skupščine z glasovalno pravico, od katerih mora biti najmanj 20 predstavnikov nacionalnih športnih zvez olimpijskih športov člani verifikacijske komisije ugotavljajo, da je 45. seja skupščine OKS-ZŠZ, skladno s 36. in 45. členom Pravil OKS-ZŠZ, sklepčna.

|  |  |
| --- | --- |
| **101-45/19** | **Skupščina OKS-ZŠZ skladno s 36., 37. in 45. členom Pravil OKS-ZŠZ potrjuje poročilo verifikacijske komisije, ki je potrdila sklepčnost 45. redne seje.** |

**Sklep je bil soglasno sprejet.**

1. **ČLANSTVO OKS - ZŠZ**

Predsednik Bogdan Gabrovec je pozoval predsednika komisije za pravne zadeve in organiziranost Mateja Erjavca, da je predstavil vsebine pod točko članstvo.

***Športna zveza Zagorje – vloga za včlanitev***

|  |  |
| --- | --- |
| **102-45/19** | **Skupščina OKS-ZŠZ Športno zvezo Zagorje sprejme v članstvo OKS-ZŠZ in se jo uvrsti v skupino »Lokalne športne zveze«.** |

Sklep je bil soglasno sprejet.

***Zveza športnih društev Klif Ankaran – vloga za včlanitev***

|  |  |
| --- | --- |
| **102-45/19** | **Skupščina OKS-ZŠZ Športno zvezo Zagorje sprejme v članstvo OKS-ZŠZ in se jo uvrsti v skupino »Lokalne športne zveze«.** |

Sklep je bil soglasno sprejet.

***Akcijsko strelsko združenje Slovenije – vloga za včlanitev***

|  |  |
| --- | --- |
| **103-45/19** | **Skupščina OKS-ZŠZ Akcijsko strelsko združenje Slovenije sprejme v članstvo OKS-ZŠZ in se ga uvrsti v skupino »Športne zveze in združenja«.** |

Sklep je bil soglasno sprejet.

 ***Športna zveza Domžale – prenehanje članstva zaradi prenehanja delovanja***

|  |  |
| --- | --- |
| **104-45/19** | **Športni zvezi Domžale zaradi prenehanja delovanja preneha članstvo v OKS-ZŠZ.** |

Sklep je bil soglasno sprejet.

1. **Zapisnik 44. redne seje Skupščine OKS - ZŠZ**

Predsednik Bogdan Gabrovec je predal besedo Blažu Perku, generalnemu sekretarju OKS - ZŠZ, ki je skupščini podal naslednje informacije:

**44. redna seja Skupščine OKS-ZŠZ:**

DATUM: 18. JUNIJ 2019

KRAJ: **Celjski sejem,** Dečkova cesta 1, Celje

DNEVI RED: 11 točk

SKLEPI: 9 sprejetih, 9 realiziranih

STATUS: Zapisnik pregledan in potrjen s strani overovateljev, ki jih je potrdila junijska skupščina.

Predsednik Bogdan Gabrovec je povedal, da ker na zapisnik ni prispela nobena pripomba podaja zapisnik v formalno potrditev.

|  |  |
| --- | --- |
| **105-45/19** | **Skupščina OKS-ZŠZ potrjuje zapisnik 44. redne seje skupščine, z dne 18. 6. 2019.**  |

Sklep je bil soglasno sprejet.

1. **POROČILO O REALIZACIJI MANDATNEGA PROGRAMA OKS -ZŠZ**

Predsednik B. Gabrovec je predstavil poročilo o realizaciji mandatnega programa OKS – ZŠZ.

|  |  |
| --- | --- |
| **106-45/19** | **Skupščina OKS-ZŠZ se seznanja s poročilom o realizaciji mandatnega programa OKS - ZŠZ.**  |

Sklep je bil soglasno sprejet.

1. **LETNI DELOVNI NAČRT S FINANČNIM NAČRTOM ZA LETO 2020**

Predsednik B. Gabrovec je povabil generalnega sekretarja Blaža Perka, da predstavi vsebinski del in pa Matica Švaba, da predstavi finančni del Letnega delovnega načrta s finančnim načrtom ta leto 2020.

Blaž Perko je povedal, da OKS – ZŠZ vstopa v leto 2020 s stabilnim poslovanjem in z izkušeno vodstveno ekipo ter izkušeno ekipo strokovne službe. Z nekoliko prenovljeno organizacijo in sistemizacijo delovnih mest želimo poslovanje OKS – ZŠZ še nadgraditi z namenom učinkovitega izvajanja strategije. Vsebina in obseg projektov ter kontinuiranega dela bosta tudi v prihodnjem letu velika. To je posledica predvsem velike razvejanosti naše organizacije in uveljavljene prakse našega dela. Kljub tem izhodiščem bomo veliko pozornosti namenili izboljšavam kakovosti, inovativnosti in učinkovitosti. Predvsem bomo skrbeli za podporo delovanja vseh organov OKS – ZŠZ, podporo članicam ter na prvem mestu športnikov in strokovnih sodelavcev. V olimpijskem letu bo seveda največ pozornosti namenjene izvedbi projekta olimpijskih iger, druge projekte pa bo potrebno izpeljati enako kakovostno, čeprav bodo mogoče deležni manjše pozornosti. Pripravljeni finančni načrt temelji na posameznih natančnih podatkih predvidenih prihodkov predvsem iz podpisanih sponzorskih in drugih srednjeročnih pogodb ter predvidevanjih uspešnosti kandidatur na javne razpise. Načrtovani predvideni stroški so uravnoteženi s predvidenimi prihodki. Po določenem obdobju in pridobitvi vseh finančnih podatkov bo predvidoma potreben rebalans, ki bo še natančneje opredelil poslovni načrt za leto 2020. Načrt je pripravljen realno in bo lahko ustrezno zastavil smer delovanja OKS.

Matic Švab je predstavil finančni načrt delovanja OKS – ZŠZ za leto 2020.

|  |  |
| --- | --- |
| **107-45/19** | **Skupščina OKS-ZŠZ potrjuje Letni delovni načrt s finančnim načrtom za leto 2020.** |

Sklep je bil soglasno sprejet.

1. **POBUDE IN PREDLOGI**

Rožle Prezelj je predstavil letno poročilo varuha športnikovih pravic.

Janez Matoh je podal pobudo za to, da so zapisniki vseh športnih organizacij interaktivno objavljeni v internetni zanki in ne, da se traja več kot pol leta do objave. V nadaljevanju je predlagal, da se ustanovi mešana skupina z namenom povezovanja priprave LPŠ.

Miran Mullner iz Športne zveze Nova Gorica je podal povzetek glede prodaje športnega objekta Hit.

Predsednik B. Gabrovec je povedal, da se je V Ljubljani je bilo septembra 2018 ustanovljeno novo združenje Evropske olimpijske akademije. Združenje povezuje nacionalne olimpijske akademije iz Evrope z namenom skupne promocije olimpizma in olimpijskih vrednot, povečanje medsebojnega sodelovanja, skupnega izvajanja projektov na EU ravni. Združenje ima sedež v Frankfurtu v Nemčiji. V letu 2019 je bila uspešno urejena registracija in pridobitev statusa nepridobitne organizacije po predpisih, ki veljajo v Nemčiji.

|  |  |
| --- | --- |
| **108-45/19** | **Skupščina OKS – ZŠZ soglaša z včlanitvijo OKS – ZŠZ v Združenje Evropske olimpijske akademije.** |

Sklep je bil soglasno sprejet.

1. **RAZNO**

Pod točko razno ni bilo razprave.

**Seja se je zaključila 17.15**

Zapisal(a): Mitja Urbanc